CELEX: 52008PC0646
Language: mt
Date: 2008-10-15
Title: Proposta għal deċiżjoni tal-Kunsill dwar il-pożizzjoni tal-Komunità fil-Kunsill ta’ Assoċjazzjoni li jikkonċerna l-implimentazzjoni tal- Artikolu 73 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom fuq naħa, u l-Istat tal-Iżrael, fuq l-oħra

Avviż Legali Importanti

|

52008PC0646

Proposta għal deċiżjoni tal-Kunsill dwar il-pożizzjoni tal-Komunità fil-Kunsill ta’ Assoċjazzjoni li jikkonċerna l-implimentazzjoni tal- Artikolu 73 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom fuq naħa, u l-Istat tal-Iżrael, fuq l-oħra  /* KUMM/2008/0646 finali */  

	[pic] | KUMMISSJONI TAL-KOMUNITAJIET EWROPEJ |Brussel 15.10.2008KUMM(2008) 646 finaliProposta għalDEĊIŻJONI TAL-KUNSILLdwar il-pożizzjoni tal-Komunità fil-Kunsill ta’ Assoċjazzjoni li jikkonċerna l-implimentazzjoni tal- Artikolu 73 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom fuq naħa, u l-Istat tal-Iżrael, fuq l-oħra(preżentata mill-Kummissjoni)MEMORANDUM TA’ SPJEGAZZJONI1.  Il-Ftehim ta’ Assoċjazzjoni jifforma l-bażi legali tar-relazzjonijiet bilaterali bejn l-Unjoni Ewropea u l-Iżrael.2.  Il-Ftehim ta’ Assoċjazzjoni jipprovdi, fl-Artikolu 73, għat-twaqqif tal-korpi meħtieġa għall-implimentazzjoni tiegħu. Wara l-elaborazzjoni u l-adozzjoni tal-Pjan ta’ Azzjoni UE-Iżrael fil-qafas tal-Politika Ewropea tal-Viċinat, twaqqfu għaxar sottokumitati biex jindirizzaw il-kumplessità teknika dejjem tikber tas-suġġetti li qed jiġu diskussi.3.  L-Iżrael esprima x-xewqa li tissaħħaħ il-kooperazzjoni fl-oqsma varji koperti bid-dispożizzjonijiet tal-Ftehim ta’ Assoċjazzjoni fis-seba’ Kunsill ta’ Assoċjazzjoni bejn l-UE u l-Iżrael f’Marzu 2007. Fid-dikjarazzjoni tagħha fl-okkażjoni tat-tmien Kunsill ta’ Assoċjazzjoni bejn l-UE u l-Iżrael, l-UE qalet li żvilupp ulterjuri fir-relazzjonijiet bejn l-UE u l-Iżrael għandhom jiġu meqjusa “fil-kuntest tal-firxa wiesgħa tal-interessi u l-għanjiet komuni tagħna”.4.  Qalet ukoll li “bħala tweġiba għax-xewqa komuni tagħna li jiġu aġġornati r-relazzjonijiet bilaterali, l-Unjoni Ewropea tistenna bil-ħerqa li kooperazzjoni tissaħħaħ bil-mod il-mod fil-livelli politiċi u settorjali b’konformità mal-interessi komuni tagħna". It-tisħiħ tad-djalogu politiku UE-Iżrael kien jinkludi “it-twaqqif ta’ sottokumitat sħiħ dwar id-Drittijiet tal-Bniedem minflok il-Grupp ta’ Ħidma informali dwar id-Drittijiet tal-Bniedem”.5.  Fid-dawl ta’ dan, il-Kummissjoni Ewropea tipproponi lill-Kunsill li, minbarra s-sottokumitati eżistenti li jappoġġaw l-implimentazzjoni tal-Ftehim ta’ Assoċjazzjoni u l-Pjan ta’ Azzjoni tal-Politika Ewropea tal-Viċinat, jitwaqqaf sottokumitat ieħor.6.  Is-sottokumitat propost se jkun intitolat: Id-Drittijiet tal-Bniedem.7.  Fir-rigward tal-organizzazzjoni tas-sottokumitat, dan se jkun ippresedut mill-Kummissjoni, skont id-deċiżjoni tal-Kunsill tal-25 ta’ Marzu 2002. F’każ li s-suġġett li qed jiġi diskuss huwa ‘l barra mill-kompetenza Komunitarja, is-sottokumitat ikun ippresedut minn rappreżentant tal-Presidenza tal-Kunsill li jesprimi wkoll il-pożizzjoni tal-Istati Membri. Fil-każ ta’ dan tal-aħħar, il-Kummissjoni se tkun involuta bis-sħiħ fix-xogħlijiet ta’ tħejjija u fid-definizzjoni tal-għanijiet tal-laqgħat tas-sottokumitat.8.  L-għan u s-suġġetti li għandhom jiġu diskussi mis-sottokumitat u l-proċeduri ta’ implimentazzjoni qegħdin fir-regoli ta’ proċedura mehmuża fl-anness.Proposta għalDEĊIŻJONI TAL-KUNSILLdwar il-pożizzjoni tal-Komunità fil-Kunsill ta’ Assoċjazzjoni li jikkonċerna l-implimentazzjoni tal- Artikolu 73 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom fuq naħa, u l-Istat tal-Iżrael, fuq l-oħraIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari t-tieni subparagrafu tal-Artikolu 300(2) tiegħu,Wara li kkunsidra l-proposta tal-Kummissjoni[1],Billi:(1) Il-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, fuq naħa, u l-Istat tal-Iżrael, fuq in-naħa l-oħra, ġie ffirmat fl-20 ta’ Novembru 1995 u daħal fis-seħħ fl-1 ta’ Ġunju 2000,(2) L-Artikolu 73 ta’ dan il-Ftehim jipprovdi għat-twaqqif ta’ gruppi jew korpi ta’ ħidma (minn hawn ’il quddiem imsejħa sottokumitati) meħtieġa biex ikun implimentat il-ftehim.IDDEĊIDIET KIF ĠEJ:Artikolu UnikuIl-pożizzjoni li għandha tadotta l-Komunità fi ħdan il-Kunsill ta’ Assoċjazzjoni mwaqqaf mill-Ftehim Ewro-Meditteranju konkluża bejn il-Komunitajiet Ewropej u l-Istati Membri tagħhom, fuq naħa, u l-Istat tal-Iżrael, fuq l-oħra, fir-rigward tal-implimentazzjoni tal-Artikolu 73 ta’ dan il-ftehim, għandha tkun ibbażata fuq l-abbozz ta’ Deċiżjoni tal-Kunsill ta’ Assoċjazzjoni mehmuż ma’ din id-Deċiżjoni.Is-sottokumitat għandu jkun ippresedut minn rappreżentant tal-Kummissjoni Ewropea f’isem il-Komunità Ewropea u l-Istati Membri tagħha. L-Istati Membri għandhom ikunu infurmati u jistgħu jieħdu sehem fil-laqgħat ta’ dawn is-sottokumitati.Rappreżentant tal-Presidenza tal-Kunsill għandu jesprimi l-pożizzjoni tal-UE dwar kwistjonijiet relatati mat-Titoli V u VI tat-Trattat dwar l-Unjoni Ewropea. Il-Kummissjoni għandha tkun involuta bis-sħiħ fix-xogħlijiet ta’ tħejjija u fit-tfassil tal-għanijiet tal-laqgħat tas-sottokumitat.Magħmula fi Brussell, […]Għall-KunsillIl-President […]AbbozzDEĊIŻJONI TAL-KUNSILL TA’ ASSOĊJAZZJONI UE-IŻRAELTwaqqif ta’ Sottokumitat ta’ Assoċjazzjoni dwar id-Drittijiet tal-BniedemIl-Kunsill ta’ Assoċjazzjoni UE-Iżrael,Wara li kkunsidra l-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tiegħu, fuq naħa, u l-Istat tal-Iżrael, fuq l-oħra;Billi:(1) L-Artikolu 73 ta’ dan il-Ftehim jipprovdi t-twaqqif ta’ gruppi jew korpi ta’ xogħol(minn hawn ’il quddiem imsejjaħ sottokumitat) meħtieġa biex ikun implimentat il-Ftehim,IDDEĊIDIET KIF ĠEJ:Artikolu UnikuIs-sottokumitat tal-Kumitat ta’ Assoċjazzjoni UE-Iżrael imniżżel fl-Anness I huwa b’dan imwaqqaf u r-regoli ta’ proċedura ta' dan is-sottokumitat fl-Anness 2 huma b’dan adottati.Is-sottokumitat għandu jaħdem taħt l-awtorità tal-Kumitat ta' Assoċjazzjoni, li lilha għandu jirrappurta wara kull waħda mil-laqgħat tiegħu. Is-sottokumitat imsemmi hawn fuq m’għandu jkollu l-ebda setgħa li jieħu deċiżjoni.Il-Kumitat ta’ Assoċjazzjoni għandu jieħu kull azzjoni meħtieġa biex jiżgura t-tħaddim tajjeb ta’ dan is-sottokumitat u javża lill-Kunsill ta’ Assoċjazzjoni skont il-ħtieġa.Il-Kunsill ta' Assoċjazzjoni jista’ jiddeċiedi li jwaqqaf aktar sottokumitati jew gruppi jew li jabbolixxi s-sottokumitati jew il-gruppi eżistenti.Din id-Deċiżjoni għandha tidħol fis-seħħ dakinhar tal-addozzjoni tagħha.Magħmula fi Brussell, […]Għall-Kunsill ta’ AssoċjazzjoniANNESS IIL-FTEHIM TA' ASSOĊJAZZJONI UE/IŻRAELSOTTOKUMITAT IMQABBAD MAL-KUMITAT TA’ ASSOĊJAZZJONI(11) Drittijiet tal-BniedemANNESS IIIr-regoli ta’ proċeduraSottokumitat No 11 UE-IżraelDrittijiet tal-Bniedem1. Kompożizzjoni u presidenzaIs-sottokumitat għandu jkun magħmul minn rappreżentanti tal-Komunità Ewropea u tal-Istati Membri tagħha kif ukoll tal-Gvern tal-Iżrael. Għandu jkun ippresedut miż-żewġ partijiet li jalternaw. Kull naħa se taħtar il-President tagħha. L-Istati Membri ser ikunu infurmati dwar u mistiedna għal-laqgħat tas-sottokumitat.2. RwolIs-sottokumitat se jkun forum għad-diskussjoni, għall-konsultazzjoni u għall-valutazzjoni u għandu jaħdem taħt l-awtorità u l-gwida tal-Kumitat ta’ Assoċjazzjoni, u jrid jirrapporta lilu wara kull waħda mil-laqgħat tiegħu. Is-sottokumitat m’għandu l-ebda saħħa li jieħu deċiżjonijiet iżda jista’ jressaq proposti lill-Kumitat ta’ Assoċjazzjoni.3. TematikaIs-sottokumitat għandu jiddiskuti l-implimentazzjoni tal-Ftehim ta’ Assoċjazzjoni u tal-Pjan ta’ Azzjoni relatat tal-Politika tal-Viċinat, inkluż fl-oqsma elenkati hawn taħt u għandu jivvaluta l-progress li sar fl-għanijiet u fl-azzjonijiet li kienu identifikati u miftiehma fil-Pjan ta’ Azzjoni. Fejn relevanti, għandha tiġi diskussa kooperazzjoni dwar kwistjonijiet ta’ amministrazzjoni pubblika. Is-sottokumitat għandu jeżamina xi problemi li jistgħu jinqalgħu fis-setturi mniżżla hawn taħt u għandu jissuġġerixxi xi passi possibli li jistgħu jittieħdu.- Demokrazija,- Id-Drittijiet tal-Bniedem,- Il-libertajiet fundamentali,- Il-ġlieda kontra l-anti-Semitiżmu,- Il-ġlieda kontra r-razziżmu u l-ksenofobija, inkluża d-diskriminazzjoni.Din il-lista mhix eżawrjenti u suġġetti oħra jistgħu jiżdiedu mill-Kumitat ta’ Assoċjazzjoni. Filwaqt li l-materji elenkati hawn fuq huma diskussi fil-kuntest tas-sottokumitat dwar djalogu politiku u kooperazzjoni, dan is-sottokumitat dwar id-Drittijiet tal-Bniedem ser jiffoka fuq l-aspett tad-Drittijiet tal-Bniedem u l-aspett tal-liġi umanitarja internazzjonali tal-partijiet relevanti tal-Pjan ta’ Azzjoni dwar il-Politika Ewropea tal-Viċinat, b’enfażi partikolari fuq il-kwistjonijiet domestiċi u interni tal-Iżrael u l-UE. Każi individwali jistgħu ukoll jiġu diskussi meta dan ikun meħtieġ minn waħda miż-żewġ naħat.Is-sottokumitat jista’ jiddiskuti kwistjonijiet marbuta ma’ qasam wieħed, uħud minnhom jew mal-oqsma kollha msemmija hawn fuq.4. SegretarjatRappreżentant tal-Kummissjoni Ewropea u rappreżentant tal-Gvern tal-Iżrael iridu jeżerċitaw b’mod konġunt il-funzjonijiet ta’ segretarji permanenti tas-sottokumitat.Il-komunikazzjonijiet kollha li jikkonċernaw is-sottokumitat għandhom jiġu mgħoddija lis-segretarji. Is-segretarji jkunu responsabbli għat-tħejjijiet tal-laqgħat tas-sottokumitati, inklużi d-dati u l-aġendi.5. LaqgħatIs-sottokumitat għandu jiltaqa’ kull darba li jkun meħtieġ miċ-ċirkostanzi u fil-prinċipju mill-inqas darba fis-sena. Tista’ tissejjaħ laqgħa fuq il-bażi ta' talba mill-president ta' xi parti minnhom, permezz tas-segretarju tagħhom, li jgħaddi t-talba lill-parti l-oħra. Is-segretarju tal-parti l-oħra għandu jwieġeb fi żmien ħmistax-il ġurnata, minn meta tasal talba għal-laqgħa tas-sottokumitat. Fejn hu possibbli, u bi ftehim bejn iż-żewġ partijiet, numru ta’ laqgħat ta’ sottokumitati jistgħu jinġabru tul diversi jiem.F’każijiet ta’ urġenza partikolari, is-sottokumitati jistgħu jiltaqgħu b'avviż iqsar sakemm ikun hemm il-qbil taż-żewġ partijiet. It-talbiet kollha sabiex jissejħu l-laqgħat għandhom isiru bil-miktub.Kull laqgħa tas-sottokumitat għandha ssir fi żmien u f’post li dwaru jkun hemm qbil miż-żewġ partijiet.Il-laqgħat għandhom jissejħu mis-segretarju inkarigat bi qbil mal-president. Qabel kull laqgħa, il-president għandu jkun infurmat bil-kompożizzjoni intenzjonata tad-delegazzjoni ta' kull parti.Jekk iż-żewġ partijiet jaqblu, is-sottokumitati jistgħu jistiednu esperti fil-laqgħat tagħhom biex jipprovdu l-informazzjoni speċifika mitluba b’dan il-mod.6. Aġenda tal-laqgħatIt-talbiet kollha għal punti biex jiġu inklużi fl-aġenda tas-sottokumitat għandhom jiġu mgħoddija lis-segretarji.Il-president għandu jfassal aġenda proviżorja għal kull laqgħa. Din għandha tiġi mgħoddija mis-segretarju/a inkarigat/a lill-kontraparti tiegħu jew tagħha mhux aktar tard minn għaxart ijiem qabel il-bidu tal-laqgħa.L-aġenda proviżorja għandha tinkludi l-punti kollha li dwarhom is-segretarji jkunu rċevew talba biex ikunu inklużi fl-aġenda mhux aktar tard minn ħmistax-il ġurnata qabel il-bidu tal-laqgħa. Id-dokumentazzjoni rilevanti għandha tasal għand iż-żewġ partijiet għall-anqas sebat ijiem qabel il-laqgħa. Sabiex jitqiesu materji urġenti, dawn il-limiti ta’ żmien jistgħu jitqassru sakemm ikun hemm qbil bejn iż-żewġ partijiet.L-aġenda għandha tkun adottata mis-sottokumitat fil-bidu ta’ kull laqgħa.7. MinutiGħandhom jittieħdu l-minuti miż-żewġ segretarji u jkunu approvati wara kull laqgħa. Kopja tal-minuti, inklużi l-proposti u r-rakkomandazzjonijiet tas-sottokumitat, għandhom jintbagħtu mis-segretarji tas-sottokumitat lis-segretarji u l-presidenza tal-Kumitat ta’ Assoċjazzjoni.8. PubbliċitàSakemm ma jkunx deċiż mod ieħor, il-laqgħat tas-sottokumitat m'għandhomx ikunu pubbliċi u l-proċedimenti m'għandhomx ikunu pubbliċi.DIKJARAZZJONI FINANZJARJA |DATA: |1. | INTESTATURA TAL-BAĠIT: | APPROPRJAZZJONIJIET: |2. | TITOLU: Il-pożizzjoni tal-Komunità fil-Kunsill ta’ Assoċjazzjoni dwar l-implimentazzjoni tal-Artikoli 73 tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, fuq naħa, u l-Istat tal-Iżrael, fuq in-naħa l-oħra. |3. | BAŻI LEGALI: Art. 73 tal-Ftehim ta’ Assoċjazzjoni UE/Iżrael |4. | GĦANIJIET: Twaqqif ta’ sottokumitat wieħed |5. | IMPLIKAZZJONIJIET FINANZJARJI | PERJODU TA’ 12-IL XAHAR (EUR miljun) | IS-SENA FINANZJARJA ATTWALI 2008 (EUR miljun) | IS-SENA FINANZJARJA SUSSEGWENTI 2009 (EUR miljun) |5.0 | NEFQA - MILL-BAĠIT TAL-KE (ĦLAS LURA/INTERVENTI) - AWTORITAJIET NAZZJONALI - OĦRAJN | m/a | m/a | m/a |5.1 | DĦUL - RIŻORSI PROPRJI TAL-KE (IMPOSTI/DAZJI DOGANALI) - NAZZJONALI | m/a | m/a | m/a |5.0.1 | INFIQ STMAT | - | - | - | - |5.1.1 | DĦUL STMAT | - | - | - | - |5.2 | METODU TA' KALKOLU: |6.0 | IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI? | IVA |6.1 | IL-PROĠETT JISTA’ JIĠI FFINANZJAT PERMEZZ TA' TRASFERIMENT BEJN IL-KAPITOLI TAL-BAĠIT ATTWALI? | IVA |6.2 | SE JKUN MEĦTIEĠ BAĠIT SUPPLIMENTARI? | LE |6.3 | L-APPROPRJAZZJONIJIET SE JKOLLHOM JITNIŻŻLU FIL-BAĠITS TAL-FUTUR? | LE |OSSERVAZZJONIJIET: Il-Laqgħat tas-sottokumitat isiru jew fi Brussell jew f'Ġerusalem. Meta jsiru fl-Iżrael, il-baġit tal-missjoni tal-parteċipanti se jkopri l-ispejjeż tagħhom. |.[1] ĠU C […], […], p. […].